
Linnavara kõlbamatuks tunnistamine ja  mahakandmine
Narva Linna Arenduse ja Ökonoomika Ameti  bilansist (kaubatõstuk, Linda 4)


1. Asjaolud ja menetluse käik

Narva Linna Arenduse ja Ökonoomika Ameti bilansis on linnavara – kaubatõstuk  asukohaga Linda 4, Narva, maksumusega 4 499,00 eurot, jääkväärtusega 3 599,24 eurot, soetatud 22.02.2013. a.
Narva Linna Arenduse ja Ökonoomika Amet (edaspidi ka Amet) taotleb  alljärgneva  linnavara kõlbmatuks tunnistamist, kuna see on muutunud kõlbmatuks avaliku  kasutamise, linna  valitsemise või tulu saamise otstarbeks.

	22.02.2013

	Maksumus 
	4 499,00 eurot

	Jääkväärtus 
	3 599,24 eurot

	Tehnilised andmed ja asukoht
	Tõstuk, Linda tänav 4, Narva

	Ei saa kellelegi kasutusse anda, kuna vara ei ole edaspidiseks kasutamiseks ohutu. Tõendav dokument: 
Arhitektuuri- ja Linnaplaneerimise Ameti linnakeskkonna osakonna ehituse vanemspetsialisti Irena Weissi 30.01.2014 õiend, AS Elif 22.10.2013 akt

	Märge linnavara registri kande kohta
	Jah

	Muud linnavaraga seotud olulised andmed
	Ei ole



AS Elif 22.10.2013 aktist nähtub, et komisjon viis läbi ekspertiisi kaubatõstuki seisukorra hindamiseks ning tuli järeldusele, et aadressil Linda 4 paigaldatud kaubatõstuk ei ole edaspidiseks  kasutamiseks ohutu ning  kuulub seetõttu demonteerimisele ja utiliseerimisele.
Antud linnavara ei saa ka kellelegi kasutusse anda, kuna see ei ole edaspidiseks  kasutamiseks ohutu.

Narva Linnavalitsuse linnavarakomisjoni 05.03.2014. a koosolekul (protokoll nr 2) otsustati:
1. Rahuldada Narva Linna Arenduse ja Ökonoomika Ameti taotlus linnavara kõlbmatuks tunnistamiseks.
2.  Narva  Linna Arenduse ja Ökonoomika Ametil maha kanda nimetatud linnavara vastavalt Narva Linnavalitsuse 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korrale”.

Seega on vaja tunnistada eelnimetatud linnavara kõlbmatuks ja anda volitus selle mahakandmiseks ja hävitamiseks.


2. Õiguslikud  alused

2.1. Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 24.08.2006.a määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” (edaspidi: Kord) § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. 
2.3. Tulenevalt Korra §-st 14 Narva Linnavalitsus otsustab järgmise vara kõlbmatuks  tunnistamise, mahakandmise ja hävitamise:
1) maatüki oluliseks osaks oleva ehitis (hoone ja/või rajatis) või selle osa; 
2) vallasasi, mis on raamatupidamisseaduse kohaselt käsitletav põhivarana ja mille bilansiline  maksumus on üle  1920 euro; 
3) vallasasi, mis on kantud või kuulub kandmisele  linnavara registrisse ja mille bilansiline 
maksumus on üle  1920 euro; 
4) linnaregistrisse kandmisele mittekuuluvat käibevara, mille bilansiline maksumus on üle  1920 euro.
2.4. Korra § 15 kohaselt, kui otsus linnavara kõlbmatuks tunnistamise, mahakandmise ja hävitamise kohta võtab vastu Narva linnavalitsus, siis see otsus vormistatakse  linnavalitsuse  korraldusega. 
2.5. Korra § 16 kohaselt otsus linnavara kõlbmatuks tunnistamise, mahakandmise ja hävitamise kohta peab sisaldama: 
1) linnavara kõlbamatuks tunnistamise taotlusega nõustumist või mittenõustumist; 
2) linnavara kõlbamatuks tunnistamise taotlusega nõustumisel linnavara kõlbmatuks tunnistamise otsust ja volitamist vara bilansist mahakandmiseks ja hävitamiseks; 
3) linnavara kõlbamatuks tunnistamise taotlusega mittenõustumisel põhjendust, mille alusel on keeldutud selle taotluse rahuldamisest; 


3. Otsus

3.1. Nõustuda Narva  Linna Arenduse ja Ökonoomika Ameti taotlusega linnavara kõlbmatuks tunnistamise kohta ning tunnistada kõlbmatuks Ameti bilansis olev linnavara: 

· kaubatõstuk  asukohaga Linda 4, Narva, maksumusega 4 499,00 eurot, jääkväärtusega 3 599,24 eurot, soetatud 22.02.2013. a.

3.2. Anda Narva Linna Arenduse ja Ökonoomika Ameti  raamatupidamise- ja finantsteenistusele volitus korralduse p. 3.1 nimetatud linnavara mahakandmiseks.


4.  Rakendussätted

4.1  Narva   Linnakantseleil  teha  korraldus  teatavaks   Narva  Linna Arenduse ja   Ökonoomika Ametile.

4.2  Korraldus jõustub seadusega sätestatud korras.
 
4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

